als_Latn dik_Latn sag_Latn
Lideri i Partisë Demokratike të Kosovës, Hashim Thaçi dhe ai i Lidhjes Demokratike të Kosovës, Isa Mustafa kanë nënshkruar këtë të hënë marrëveshjen për ndarjen e përgjegjësive, përfshirë edhe fushat e caktuara të qeverisjes. Sipas gazetes Ekspress, LDK merr Kryeministrinë dhe gjitha ministritë ekonomike, ndërsa PDK, merr ministritë që kanë të bëjnë me sigurinë dhe drejtësinë. Po ashtu, edhe Ministrinë e Arsimit. Kjo marrëveshje shënon një hap shumë të madh drejtë përfundimit të partneritetit të tyre, për katër vitet e ardhme të qeverisjes. Gjithashtu në bazë të marrëveshjes LDK do ta marrë Kryeministrinë dhe shtatë ministri tjera, kurse PDK merr tetë ministri. Ndërsa katër ministri, pritet t’i kalojnë minoritetit. Sipas gazetës Ekspress, LDK do të marrë të gjitha ministritë ekonomike; duke përfshirë Financat, Ministrinë e Zhvillimit Ekonomik, atë të Tregtisë dhe Industrisë. Derisa PDK do ta mbajë edhe më tej sektorin e sigurisë; Ministrinë e Brendshme, atë të Drejtësisë.
als_Latn